**ЗАДАНИЕ**

**За определяне на общите изисквания при подготовка на обществена поръчка за доставка на 2 броя транспортно средство – хеликоптер, по Приоритетна ос 4 „Регионална здравна инфраструктура“ на Оперативна програма „Региони в растеж“ 2014-2020 г.“**

София,

Март 2020

**1. Определения и съкращения**

**„Полет с хеликоптер за спешна медицинска помощ“** означава полет на хеликоптер, който се експлоатира с разрешение за HEMS, чиято цел е да се улесни спешната медицинска помощ, когато е важно незабавното и бързо транспортиране, чрез превозване над суша на:

а) медицински персонал;

б) медицински доставки (оборудване, кръв, органи, лекарства); или

в) болни или ранени лица и други пряко свързани лица.

**„Операция на търговския въздушен транспорт (ТВТ)“** означава полет на въздухоплавателното средство за превоз на пътници, товари или поща срещу заплащане или друго възнаграждение.

**„Летателни характеристики клас 1“** означава, че в случай на отказ на критичния двигател хеликоптерът е в състояние да кацне в рамките на разполагаемата дистанция за прекратено излитане или да продължи полета безопасно до подходяща зона за кацане в зависимост от това, кога е настъпил отказът.

**„Категория А по отношение на хеликоптерите“** означава многомоторен хеликоптер, проектиран с конструктивни особености на двигателя и на изолационната система, определени в приложимите кодове за летателна годност, и способен да изпълнява операции, като използва данни за излитането и кацането съгласно концепцията за отказ на критичен двигател, която осигурява подходяща конструктивна площ и подходящи възможности на характеристиките за продължаване на безопасния полет или безопасно прекратено излитане в случай на отказ на двигател.

**„Нощ“** означава периодът между края на вечерния граждански полумрак и началото на сутрешния граждански полумрак или други периоди между залеза и изгрева на слънцето, които могат да бъдат определени от съответния орган, посочен от държавата членка.

**„Ден“** означава периодът между края на сутрешния граждански полумрак и началото на вечерния граждански полумрак или други периоди между изгрева и залеза на слънцето, които могат да бъдат определени от съответния орган, посочен от държавата членка.

**„Хеликоптер“** означава въздухоплавателно средство, по-тежко от въздуха, което се поддържа в полет основно чрез реакция на въздуха с един или няколко носещи винта, завъртани от силова установка около оси, намиращи се в приблизително вертикално положение.

|  |  |  |
| --- | --- | --- |
| **Съкращение** | **Значение EN** | **Значение BG** |
|  |  |  |
| **ACL** | Anti-Collision Light | Маяк Против Сблъскване |
| **ADS-B Out + S** | Automatic Dependent Surveillance Broadcast Out + Select | Автоматично Излъчване Позицията с Режими Наблюдение и Избиране |
| **ADC** | Air Data Computer | Компютър за Данните на Въздуха |
| **AFCS**  | Automatic Flight Control System – 3 axis Duplex | Сдвоена Автоматична Система за Управление на Полета по 3 оси |
| **AI** | Airspeed Indicator | Указател на Скоростта |
| **AOG** | Aircraft on ground | Неоперативно въздухоплавателно средство |
| **ASC** | Aircraft Statement of Conformity | Форма 52 |
| **CR** | Crash resistance | Устойчив на разрушаване |
| **CS 27** | Certification Specifications 27 | Сертификационни Спецификации за Хеликоптери с Максимално Излетно Тегло до 3175 кг |
| **CVFDR** | Cockpit Voice and Flight Data Recorder | Записващо Устройство за Радио-разговорите и Полетните Данни |
| **DMM** | Digital Moving Map | Електронна Движеща се Карта |
| **EASA** | European Aviation Safety Agency | Европейска Агенция за Авиационна Безопасност |
| **EEC** | Electronic Engine Control | Електронно Управление на Двигателя |
| **FADEC** | Full Authority Digital Engine Control | Система за Цифрово Управление на Двигателя |
| **FQI** | Fuel Quantity Indication | Индикация за Количеството на Горивото |
| **GPS/NAV/COM** | Satellite / Navigation / Communication | Сателитно / Навигационно / Комуникационно Оборудване |
| **HEMS** | Helicopter Emergency Medical Services | Служба за Спешна Помощ с Хеликоптери |
| **HIGE** | Hover In Ground Effect | Висене в Зоната на Ефекта на Земята |
| **HOGE** | Hover Out of Ground Effect | Висене Извън Ефекта на Земята |
| **HUMS** | Health and Usage Monitoring System | Система за Наблюдаване на Състоянието и Използването на Хеликоптера |
| **ICAO** | International Civil Aviation Organization | Международна Организация на Гражданската Авиация |
| **IFR** | Instrument Flight Rules | Правила за Инструментални полети |
| **ISA** | International Standard Atmosphere (15˚C at SL) | МСА - Международна Стандартна Атмосфера (15˚C при морското равнище) |
| **MMI** | Mast Moment Indication | Индикация за Въртящ Момент на Мачтата |
| **MTOPM** | Main Transmission Oil Pressure Monitoring | Наблюдаване Налягането на Маслото в Главния Редуктор |
| **MTOTM** | Main Transmission Oil Temperature Monitoring | Наблюдаване Температурата на Маслото в Главния Редуктор |
| **N1 RPM** | Gas Generator Speed (Rotor Per Minute) | Обороти на Газ-генератора |
| **N2 RPM** | Turbine Speed (Rotor Per Minute) | Обороти на Турбината |
| **NR RPM** | Rotor Speed (Rotor Per Minute) | Обороти на Ротора (Главния Редуктор) |
| **NVG** | Night Vision Googles | Очила за Нощно Виждане |
| **NVIS** | Night Vision Imaging System | Система за Нощно Виждане |
| **OAT** | Outside Air Temperature | Външна Температура на Въздуха |
| **OEI** | One Engine Inoperative | Един Неработещ Двигател |
| **OPM** | Oil Pressure Monitoring | Наблюдаване Налягането на Маслото |
| **OTM** | Oil Temperature Monitoring | Наблюдаване Температурата на Маслото |
| **PFD** | Primary Flight Display | Основен Полетен Дисплей |
| **PITOT**  | PITOT Static System | Система от Чувствителни на Налягане Прибори |
| **RAL** | Reichs-Ausschuß für Lieferbedingungen | Цветови Стандарт, поддържан от German RAL GmbH, subsidiary of the German RAL Institute |
| **RFM** | Rotorcraft Flight Manual | Ръководство за Летателна Експлоатация на Хеликоптера |
| **SBH** | Stand-By Horizon | Резервен Конвенционален Хоризонт |
| **SL** | Sea Level | Морско Равнище |
| **TETRA** | Trans-European Trunked Radio | Европейски Стандарт за Телефонна и Телеграфна Комуникация |
| **TOT** | Turbine Outlet Temperature | Температура (на газовете) на Изхода от Турбината |
| **TQ** | Torque | Въртящ Момент |
| **Yaw-SAS** | Stability Augmentation System | Система за Подобряване на Попътната Стабилност |
| **VFR** | Visual Flight Rules | Правила за Визуални Полети |
| **Vi** | Velocity Indicated | Приборна Скорост |
| **WAS** | Warning Aural Signalization | Предупредителна Звукова Сигнализация |
| **WCAI** | Warning & Caution Advisory Indication | Индикация за Предупреждение и Подсказване |
| **WCAS** | Warning & Caution Advisory System | Система за Предупреждение и Подсказване |
| **WR** | Weather Radar | Метеорологичен Радар |
|  |  |  |

**2. Нормативни документи.**

Документите, които регламентират полетите в Република България с хеликоптери, използвани за операции за оказване на спешна медицинска помощ (HEMS) са:

**НАРЕДБА 37 от 19.10.2016 г.** за авиационните оператори

Издадена от министъра на транспорта, информационните технологии и съобщенията, обн., ДВ, бр. 87 от 4.11.2016 г., в сила от 4.11.2016 г., изм., бр. 40 от 15.05.2018 г., изм. и доп., бр. 53 от 26.06.2018 г., доп., бр. 55 от 12.07.2019 г., изм., бр. 12 от 11.02.2020 г., в сила от 1.02.2020 г.

**РЕГЛАМЕНТ (ЕС) № 965/2012 НА КОМИСИЯТА** от 5 октомври 2012 година

за определяне на технически изисквания и административни процедури във връзка с въздушните операции в съответствие с Регламент (ЕО) № 216/2008 на Европейския парламент и на Съвета стандарт.

**MIL STD-3009** – Съвместимост на очила за нощно виждане;

**БДС EN 13976-1:2018** **-** Български стандарт **„Системи за спасяване транспортиране на инкубатори“,** част 1 Изисквания за интерфейс;

**БДС EN 13976-2:2018** **-** Български стандарт **„Системи за спасяване транспортиране на инкубатори“,** част 2 Изисквания за системата;

**БДС EN 13718-1:2014 -** Български стандарт **„Медицински превозни средства и техните съоръжения въздушни линейки“,** част 1 Изисквания за медицинските изделия, използвани във въздушни линейки;

**БДС EN 13718-2:2015 -** Български стандарт **„Медицински превозни средства и техните съоръжения въздушни линейки“,** част 2 Експлоатационни и технически изисквания за въздушни линейки;

**3. Предварително поставени условия.**

Предварителни изисквания,

3.1 характеристиките на хеликоптера да отговарят на изискванията за изпълнение на полети за оказване на спешна медицинска помощ (HEMS);

3.2 типът и конфигурацията на хеликоптера, неговото стандартно и допълнително оборудване, както и монтираното и преносимо медицинско оборудване да отговарят на изискванията за дневни и нощни полети за оказване на спешна медицинска помощ (HEMS) по правилата за визуални полети (VFR) и правилата за полети по прибори (IFR);

3.3 типът и конфигурацията на хеликоптера, неговото стандартно и допълнително оборудване, както и монтираното и преносимо медицинско оборудване да предоставят високо ниво на безопасност на полетите, като се имат предвид особеностите на различните географски райони на Република България;

3.4 типът и конфигурацията на хеликоптера, неговото стандартно и допълнително оборудване, както и монтираното и преносимо медицинско оборудване да предоставят най-добри възможности за безопасно и финансово изгодно изпълнение на изискваните програми за обучение и периодични проверки на членовете на полетния екипаж и медицинският персонал на борда на хеликоптера.

3.5 конфигурацията в кабините на хеликоптера при различните мисии да позволяват аранжировка на седалките и оборудването в следните варианти:

- 2 пилоти + 1 носилка + минимум 3 седалки за медицински персонал;

- 2 пилоти + 6 седалки за медицински персонал (опционално сгъваеми седалки);

**Забележка:** Изскването в 3.5 е за двупилотни машини, с възможност за демонтиране на управлението от едното работна място, за да се ползва и в еднопилотен вариант

**4. Изисквания към характеристиките**

На базата на предварително посочените изисквания в **точка 3** и като се вземат предвид нормативните документи в **точка 2**, както и добрите и безопасни практики, прилагани в редица европейски оператори, изпълняващи операции за оказване на спешна медицинска помощ (HEMS), е необходимо хеликоптерът, който предстои да бъде закупен да отговаря на основни изисквания към характеристиките, конфигурацията, оборудването и техническите спецификации**.**

**5. Изисквания към доставката**

Въздухоплавателното средство следва да бъде доставено в определените по договор срокове на определено от Възложителя място в рамките на гр. София. Следва да бъде напълно оборудвано и окомпектовано със заложените в техническото задание изисквания по отношение на въздухоплавателното средство и оборудване за HEMS съгласно изискванията на регламентите посочени в **точка 2.**

Изпълнителят да предостави индивидуален документ (сертификат) за летателна годност (съгласно изискванията на EASA) за хеликоптера – Form 52. Оборудването за изпълнение на мисиите да бъде сертифицирано чрез представяне на Сертификат за съответствие, издаден от съответната фирма-доставчик/производител.

**При доставката се представя и документация** от Изпълнителя - 1 (един) пълен комплект ръководства по експлоатация - летателно опериране и техническа поддръжка на английски език, и осъвременяването й за периода на гаранцията. Изискват се приложените в таблицата съкращения или техните аналози.

|  |
| --- |
| Ръководство за летателна експлоатация **RFM (Rotorcraft Flight Manual)** – по 1 брой на хартиен и електронен носител, ревизиите да са включени докато хеликоптерът е оперативен |
| Карта за пилотските проверки **PC ( Pilots-Checklist)** с абонамент за ревизии за 5г. – 2 броя на хартиен и електронен носител |
|
| Формуляр на хеликоптера **HL (Helicopter Logbook)**, хартиен и електронен носител – 1 брой всяко |
|
| Технически записи **HTR (Historical Technical Records)**, хартиен и електронен носител – 1 брой всяко |
|
| Технически ръководства за експлоатация **TM (Technical Manuals)** в **CD-ROM** – 1 брой, ревизиите да са включени докато хеликоптерът е оперативен |
| Каталог на Сервиз Бюлетините **SBC (Service Bulletin Catalogue)**, по договор хартиен и електронен носител ревизиите да са включени докато хеликоптерът е оперативен – 1 брой |
| Списък на приложимите Публикации **LOAP ( List Of Applicable Publications)**, хартиен и електронен носител ревизиите да са включени докато хеликоптерът е оперативен – 1 брой |
| Ръководство по Авионикс AM (Avionics Manual), хартиен и електронен носител – 1 брой |
|
| **Документация за двигателите, включваща:** |
| -          Формуляр на двигателя **EL (Engine Logbook)**, хартиен и електронен носител – 2 броя |
| -          Ръководство за техническо обслужване на двигателя **EMM (Engine Maintenance Manual)**, хартиен и електронен носител – 1 брой всяко |
| -          Илюстрован каталог на частите на двигателя **EIPC (Engine Illustrated Parts Catalogue)**, хартиен и електронен носител – 1 брой всяко |
| -          Каталог на Сервиз Бюлетините на двигателя **ESBC (Engine Service Bulletin Catalogue)**, по договор хартиен и електронен носител – 1 брой всяко |

Изпълнителят да предостави необходимите документи (сертификати) за летателна годност и съответствие. Оборудването, което е за изпълнение на мисиите да бъде сертифицирано чрез предоставяне на съответния Сертификат за съответствие, издаден от съответната фирма доставчик / производител

Отделът за контрол на качеството на Изпълнителя, след одобрение и в присъствие на представители на Възложителя и Бенефициента, да извърши техническо приемане на хеликоптера. Съответната Програма за наземни и полетни изпитания да се извърши в завода на Изпълнителя.

Окончателното приемане на хеликоптера от Възложителя да се извърши след доставка в София, в присъствието на представител / и на Възложителя, след преминаване на наземни летателни изпитания по типова програма ( включваща изпитания на системите на земята и изпитателен полет) , предоставена от Изпълнителя и одобрена от Възложителя

6. **Поддръжка през гаранционния период**

Осигуряване за см**е**тка на Изпълнителя на планираното сервизно техническо обслужване (инспекции) за срока на гаранцията, и необходимите части, консумативи и смазочни материали за тези прегледи, като хеликоптерът се предоставя в собствена или в наета от Изпълнителя сервизна база, или работите се извършват на мястото на постоянно базиране на хеликоптера, ако е приложимо.

Изпълнителят да осигури за своя сметка годишен абонамент за осъвременяване на техническата документация за хеликоптера – ръководства за летателна и техническа експлоатация, сервизни бюлетини, директиви за летателна годност и други приложими документи, за срока за гаранцията.

7. **Обучение**

**Обучение преди доставката на хеликоптера**

Програмата за обучение да бъде одобрена от Възложителя и съобразена с приложимите изисквания на EASA, и да се проведе в учебен център, сертифициран по приложимите правила на EASA (Part FCL и Part 147) за типа хеликоптер. Изпълнителят да предостави в своята оферта копие на сертификата, подробности за съдържанието на курсовете за обучение за всяка специфична позиция от екипажа и да посочи какви сертификати ще бъдат издадени след завършване на обучението. Информацията да се представи като отделно приложение към офертата. Изпълнителят организира и провежда обучението за своя сметка и поема всички разходи по престоя на обучаемите – пътуване, транспорт от и до мястото на провеждане на обучение, хотел, храна, застраховка, медицинска помощ, за всички курсове изброени по-долу.

Изпълнителят да организира, следните летателни курс:

Курс за приучване (type-rating), с теоретична и практическа част, с минимална продължителност три седмици – до ниво VFR (полети при визуални правила) и IFR (полети при правила по прибори) за минимум 8 (осем) броя пилоти на Възложителя – за комплектоване на минимум 4 екипажа. Обучение до ниво IFR да се предостави само на пилоти, които имат предварителен опит за полети в подобни условия. Летателната част от курса да е в минимален обем от 10 (десет) летателни часа за всеки от пилотите и да е съобразена с приложимите изисквания на правилата за обучение на EASА – Part FCL.

Обучение на минимум 4 (четири) броя инженери/техници по специалност „Планер и Двигател” (В1.3.) и минимум 4 (четири) броя инженери/техници по специалност „Авионикс” (В2), до ниво линейно обслужване и отстраняване на откази на старта, при теоретичен и практически курс с минимална продължителност 4 (четири) седмици. Обучението да проведе в център, одобрен по правилата EASA Part 147.

Обучение на медицински екипи за работа с медицинското оборудване.

Изпълнителя следва да предостави информация какви обучения влизат безплатно с доставката на въздухоплавателното средство.

**8.Обучение в срока на гаранцията**

Курс за инструктор пилот – да се предостави за минимум 1 (един) брой пилот, преминал преди това курса за приучване на типа хеликоптер. Курсът да съответства на изискванията и правилата на Изпълнителя и EASA, и да има минимална продължителност от една седмица.

Обучение на оператор за работа с оборудването за външно окачване и лебедка – за минимум 4 (четири) броя специалисти, с минимална продължителност една седмица. Курсът се провежда в България, на хеликоптера на Възложителя и с гориво на Възложителя, и за неговото провеждане Изпълнителя да предостави един инструктор за работа с лебедка и един пилот-инструктор.

Изпълнителят да предостави за своя сметка един свой пилот-инструктор на разположение на Възложителя за изпълнение на допълнително обучение след завършване на курса на приучване. Това допълнително обучение в България да се осигури за минимум 8 пилота на Изпълнителя завършили курса за приучване, съгласно утвърдена от производителя или съответния регулатор програма. Обучението да се проведе в подходящ момент за Възложителя след доставката на хеликоптера в България, като включва полети VFR/IFR, както е приложимо. Програмата и времето за провеждане на обучението и съдържанието за допълнителното обучение се предлага от Възложителя и се съгласува с Изпълнителя, като се ползва програма, утвърдена от производителя или съответния регулатор.

|  |  |
| --- | --- |
| **ЛОГИСТИЧНО ОСИГУРЯВАНЕ**  |   |
| **Гаранционен период и техническа поддръжка**  |   |
| Гаранционен срок – минимум 24 месеца или 600 летателни часа от датата на доставка на хеликоптера. |   |
| Максимално време за отговор на Изпълнителя при постъпване на рекламация (с всички допълнителни документи към нея съобразно обичайната практика на Изпълнителя) от Възложителя – 24 часа.  |   |
| Максимално време за доставка на части или оказване на техническа помощ при ситуация AOG – до 6 (шест) календарни дни или по-кратък, считано от датата на признаване на рекламацията от Изпълнителя, предоставяйки доставка/услуга за техническа помощ тип AOG (Aircraft on Ground – летателен апарат на земята поради неизправност) в случаите, когато повредата или несъответствието засягат летателната годност на хеликоптера. |   |
| Максимално време за замяна или ремонт на части в периода на гаранцията – до 120 календарни дни, когато повредата и/или несъответствието не засягат летателната годност на хеликоптера, като се прилагат стандартите гаранционни условия на производителя. Позволява се използване на заместващо оборудване (части и компоненти), предоставено от Изпълнителя за срока на ремонта на оригиналното оборудване на хеликоптера, демонтирано поради гаранционно събитие. При доставката на заместващо оборудване, предоставено за временно ползване от Изпълнителя, то да бъде придружено от документ, удостоверяващ неговата летателна годност.  |   |
| **Изисквания за поддръжка, обслужване и улесняване на ремонта на хеликоптера по CS 27** |   |
| Изпълнителят да декларира, че ще осигури доставки на резервни части и технически услуги за поддръжка на хеликоптера съгласно изискванията на регулациите EASA PART 145 и PART M за жизнения цикъл на хеликоптера (но не по-малко от 20 години). Тази декларация следва да се осигури и за частите, за които изпълнителя не е производител. |   |
| Техническото обслужване да включва и да гарантира максимална експлоатационна готовност на хеликоптера.  |   |
| Програмата за техническо обслужване, предложена от производителя, следва да е в съответствие с изискванията за обслужване и ремонт, залегнали в EASA PART 145 (Правила за работа на организация за техническо обслужване и ремонт на Европейската агенция за безопасност на полетите);  |   |
| Надписите в санитарното отделение и от външната страна на хеликоптера, които имат отношение към техническото обслужване, работата на медицинския персонал и мерките за безопасност, да са на английски и български език.  |   |
| **Резервни части, аксесоари и консумативи**  |   |
| **Наземно оборудване за поддръжка**  |   |
| 1 брой компактна подвижна наземна установка за ел. захранване - запуск и проверки на хеликоптера, със захранване от електрическата мрежа ~220 V. |  Опционално |
| 1 комплект колела за придвижване на хеликоптера по земята ако същият е с устройство за излитане и кацане „Skid type“ |  Опционално |
| 1 брой водило за буксиране или платформа за наземен транспорт. |  Опционално |
| 1 комплект столчета за колесника, ако е приложимо при триопорен колесник или спомагателни колела, ако приложимо при използване на плазове. |  Опционално |
| 1 комплект крикове и възли за закрепване на крикове. |  Опционално |
| 1 комплект покривала за хеликоптера.  |  Опционално |
| 1 комплект шлангове и приспособления за източване на масло от двигателите, главния и опашните редуктори |  Опционално |
| 1 Брой оборудване за източване на горивото от горивния резервоар | Опционално |
| 2 Комплекта ключове за вратите (пилотски, пътнически и товарна), както и за гърловината на резервоара ако е предвидено заключване |  |
| 1 Комплект с инструменти за линейно обслужване на хеликоптера. |  Опционално |
| 1 Кабел за външно захранване на санитарното отделение от мрежата ~220 V, с дължина минимум 20 m. |  Опционално |
| **Компютър за документация и информация** |  |
| Изпълнителят да достави 1 (един) брой преносим компютър за съхранение/работа с документацията на хеликоптера и снемане/анализ на полетната информация от регистратора на полетната информация и разговорите (FDR/CVR), отговарящ на следните минимални изисквания:– двуядрен процесор с работна честота не по-малка от 2 GHz.- графична видеокарта с не по-малко от 4 GВ RAM-памет.- твърд диск с капацитет не по-малък от 500 GB, - оптично устройство за запис DVD-RW Dual Layer.- не по-малко от 3 USB-порта. - монитор с размери не по-малко от 15 инча.- Изпълнителят да осигури за своя сметка и софтуерен продукт за снемане и анализ на полетната информация, съвместим с типа FDR/CVR монтиран на хеликоптера. |  Опционално |
| **Резервни части и консумативи за експлоатация 600 летателни часа (2 години)**  |   |
| Изпълнителят да достави за своя сметка препоръчителен пакет резервни части и консумативи за срока на гаранцията за осигуряването на планираното техническо обслужване на хеликоптера при нальот от 300 часа на година, за срок от 2 (две) години. Съдържанието на пакета резервни части да се базира на опита на Изпълнителя при опериране и обслужване на типа хеликоптер от начало на експлоатацията. |  Опционално |
| **Тестово оборудване**  |   |
| Изпълнителят да достави тестово оборудване за линейно техническо обслужване и отстраняване на откази (на старта) и документация за неговото ползване. Доставеното тестово оборудване да бъде достатъчно за линейното обслужване на хеликоптера със съответно необходимия софтуер. |  Опционално |
| **Екипировка на летателните и техническите екипажи, медицинските лица и оборудване за спасяване на пострадали лица.** |   |
| Изпълнителят да достави оборудване за летателните, техническите, медицинските и спасителни екипажи, както следва: |  |
| - 8 (осем) броя на хеликоптер летателни защитни шлемове за пилоти, с възможности за подкачане на очила за нощно виждане, прозрачен защитен визьор и затъмнени защитен визьор. Размерите ще бъдат предоставени допълнително от Възложителя.  |   |
| - 4 (четири) броя на хеликоптер защитни шлемове за борден техник, работещ с лебедката и товара на външно очакване, с възможности за подкачане на очила за нощно виждане, с монтирано оборудване за поддържане на връзка с екипажа на хеликоптера. Размерите ще бъдат предоставени допълнително от Възложителя. |  Опционално |
| - 8 (осем) броя на хеликоптер защитни шлемове за съпровождащи лица в санитарното отделение. Размерите ще бъдат предоставени допълнително от Възложителя. |   |
| - 4 (четири) чифта на хеликоптер защитни ръкавици на бордни техници, работещи с лебедката и товара на външно окачване.  | Опционално |
| - 4 (четири) чифта на хеликоптер обезопасителни колани или сбруи за борден техника, работещ с лебедката и товара на външно окачване.  | Опционално |
| - 4 (четири) чифта на хеликоптер защитни шлемове за спасители, спускащи се с лебедката, с монтирано оборудване за поддържане на връзка с екипажа на хеликоптера. |   |
| - 4 (четири) броя на хеликоптер обезопасителни колани за спасител, спускащ се с лебедката.  | Опционално |
| - 1 (един) брой на хеликоптер обезопасителен колан тип спасителен триъгълник за спасявано лице/пациент с елементи за закачване към въжето на лебедката.  | Опционално |
| - 1 (един) брой на хеликоптер носилка с вакуумен матрак за вдигане на 1 брой спасявано лице с лебедка и спасително оборудване за спасителя, свързващо го с лебедката по време на вдигане.  | Опционално |
| - 1 (един) брой на хеликоптер обезопасителен колан за спасяваното лице/пациент, вдигано с лебедката. | Опционално |

**Забележка:** Всички графи, в които фигурира „Опционално“ в момента не са част от доставката, а се очаква да се предостави цена, по която да може да бъде заявен съответния компонент при формиране на финално задание за стартиране на процедура. Цените следва да бъдат оферирани в ценовата таблица по отделно